જેડીયૂ નેતા અને પહેલા શરદ યાદવના નજીકના માણસ મનાતા તેવા છોટૂભાઇ વસાવાએ ભાજપથી તેમને ખતરો હોવાની વાત જણાવી છે. વાસવાએ આરોપ લગાવ્યો છે કે ભાજપના રાષ્ટ્રીય અધ્યક્ષ અમિત શાહ તેમનું એનકાઉન્ટર કરાવવા માંગે છે. તેમણે કહ્યું કે ભાજપની તરફથી તેમને ધમકી મળી રહી છે. ગુજરાત વિધાનસભા ચૂંટણીમાં કોંગ્રેસના સમર્થનમાં ચૂંટણી લડી રહેલા આદિવાસી નેતા છોટૂભાઇ વસાવા આદિવાસીઓમાં મોટું નામ માનવામાં આવે છે. ત્યારે છોટુ ભાઇનું કહેવું છે કે અમિત શાહ તેના વિશ્વાસપાત્ર પોલીસ અધિકારીઓથી તેમનું એનકાઉન્ટર કરાવવા માંગે છે. આ અંગે છોટુભાઇએ ફેસબુક પર એક વીડિયો પણ શેયર કર્યો છે. જેમાં તેમણે ખુલ્લે આમ અમિત શાહનું નામ લઇને તેમની હત્યાનો પ્રયાસ કરવામાં આવી રહ્યો છે તેમ જણાવ્યું છે.